

ALŪKSNES NOVADA PAŠVALDĪBAS DOME

**ATTĪSTĪBAS KOMITEJA**

DĀRZA IELĀ 11, ALŪKSNĒ, ALŪKSNES NOVADĀ, LV – 4301, TĀLRUNIS 64381496,

E-PASTS: dome@aluksne.lv

**SĒDES PROTOKOLS**

Alūksnē

2024. gada 19. novembrī Nr. 11

Atklāta sēde sākta plkst. 10.00, Dārza ielā 11, Alūksnē, Alūksnes novadā, zālē 1. stāvā, sēde slēgta plkst. 10.17

Sēdi vada Attīstībaskomitejas priekšsēdētājs Druvis TOMSONS

Sēdi protokolē Alūksnes novada pašvaldības Centrālās administrācijas domes sekretāre Everita BALANDE

Sēdei tiek veikts audioieraksts

Sēdē piedalās 5 no 8 komitejas locekļiem:

Ilze LĪVIŅA

Modris RAČIKS

Laimonis SĪPOLS

Jānis SKULTE

Druvis TOMSONS

Sēdē piedalās interesenti:

Sanita ADLERE, Dzintars ADLERS, Laura APINE, Evita APLOKA, Viktorija AVOTA, Juris BALANDIS, Ingus BERKULIS, Sanita BUKANE, Arturs DUKULIS, Aiva EGLE, Aivars FOMINS, Lāsma ĒVELE, Violeta KĻAVIŅA, Elza ĶESTERE, Vineta PODZIŅA, Matīss PŪPOLS, Ingrīda SNIEDZE, Inese ZĪMELE-JAUNIŅA

D.TOMSONS atklāj komitejas sēdi (pielikumā izsludinātā darba kārtība uz 1 lapas) un informē, ka sēdē attaisnojošu iemeslu dēļ nepiedalās divi komitejas locekļi, bet par vienu komitejas locekli nav informācijas.

Darba kārtība:

1. Par Alūksnes novada teritorijas plānojuma 2028.-2040. gadam izstrādes uzsākšanu.
2. Par pārvaldīšanas tiesību nodošanu.
3. Par noteikumu Nr. \_\_/2024 “Grozījumi Alūksnes novada pašvaldības domes 2014. gada 27. marta noteikumos Nr. 4/2014 “Par ierobežotas pieejamības informācijas aizsardzību”” izdošanu.
4. Par saistošo noteikumu Nr. \_\_/2024 “Grozījums Alūksnes novada pašvaldības domes 2023. gada 26. oktobra saistošajos noteikumos Nr. 30/2023 “Par mājas (istabas) dzīvnieku turēšanu Alūksnes novadā”” izdošanu.
5. Par saistošo noteikumu Nr. \_\_/2024 “Grozījumi Alūksnes novada pašvaldības domes 2023. gada 30. novembra saistošajos noteikumos Nr. 38/2023 “Par sadzīves atkritumu apsaimniekošanu Alūksnes novadā”” izdošanu.
6. Par Investīciju plāna 2022.-2027. gadam aktualizēšanu.
7. Par projektu “Uzņēmējdarbības attīstībai nepieciešamās infrastruktūras izbūve Alūksnes novadā”.
8. **Par Alūksnes novada teritorijas plānojuma 2028.-2040. gadam izstrādes uzsākšanu**

Ziņo: D.TOMSONS (pielikumā lēmuma projekts ar pielikumu uz 6 lapām).

A.DUKULIS interesējas par plānojuma izstrādes beigu termiņu.

V.PODZIŅA atbild, ka 2026.gada beigas.

Attīstības komitejas locekļi, atklāti balsojot, “par” – 5 (I.LĪVIŅA, M.RAČIKS, J.SĪPOLS, J.SKULTE, D.TOMSONS), “pret” – nav, “atturas” – nav, nolemj:

Atbalstīt un virzīt lēmuma projektu izskatīšanai domes sēdē.

1. **Par pārvaldīšanas tiesību nodošanu**

Ziņo: D.TOMSONS (pielikumā lēmuma projekts uz 1 lapas).

A.DUKULIS interesējas, vai tiek nodots tikai viens korpuss.

V.KĻAVIŅA atbild apstiprinoši, norādot, ka otrais korpuss.

Attīstības komitejas locekļi, atklāti balsojot, “par” – 5 (I.LĪVIŅA, M.RAČIKS, J.SĪPOLS, J.SKULTE, D.TOMSONS), “pret” – nav, “atturas” – nav, nolemj:

Atbalstīt un virzīt lēmuma projektu izskatīšanai domes sēdē.

1. **Par noteikumu Nr. \_\_/2024 “Grozījumi Alūksnes novada pašvaldības domes 2014. gada 27. marta noteikumos Nr. 4/2014 “Par ierobežotas pieejamības informācijas aizsardzību”” izdošanu**

Ziņo: D.TOMSONS (pielikumā lēmuma projekts un noteikumu grozījumi uz 2 lapām).

Attīstības komitejas locekļi, atklāti balsojot, “par” – 5 (I.LĪVIŅA, M.RAČIKS, J.SĪPOLS, J.SKULTE, D.TOMSONS), “pret” – nav, “atturas” – nav, nolemj:

Atbalstīt un virzīt lēmuma projektu izskatīšanai domes sēdē.

1. **Par saistošo noteikumu Nr. \_\_/2024 “Grozījums Alūksnes novada pašvaldības domes 2023. gada 26. oktobra saistošajos noteikumos Nr. 30/2023 “Par mājas (istabas) dzīvnieku turēšanu Alūksnes novadā”” izdošanu**

Ziņo: D.TOMSONS (pielikumā lēmuma projekts un saistošie noteikumi ar paskaidrojuma rakstu uz 4 lapām).

Attīstības komitejas locekļi, atklāti balsojot, “par” – 5 (I.LĪVIŅA, M.RAČIKS, J.SĪPOLS, J.SKULTE, D.TOMSONS), “pret” – nav, “atturas” – nav, nolemj:

Atbalstīt un virzīt lēmuma projektu izskatīšanai domes sēdē.

1. **Par saistošo noteikumu Nr. \_\_/2024 “Grozījumi Alūksnes novada pašvaldības domes 2023. gada 30. novembra saistošajos noteikumos Nr. 38/2023 “Par sadzīves atkritumu apsaimniekošanu Alūksnes novadā”” izdošanu**

Ziņo: D.TOMSONS (pielikumā lēmuma projekts un saistošie noteikumi ar paskaidrojuma rakstu uz 5 lapām).

A.DUKULIS norāda, ka visu laiku tiek darīts viss iespējamais, lai atkritumi pēc iespējas vairāk tiktu šķiroti, bet obligāto izvešanas reižu biežums tiek atstāts nemainīgs. Ierosina noteikt obligāto atkritumu izvešanu skaitu reizi pusgadā.

D.TOMSONS norāda, ka bija arī iedzīvotāju priekšlikums - noteikt obligāto atkritumu izvešanu skaitu reizi gadā, kas, viņaprāt, ir absurds. Uzskata, ka iedzīvotāji nav arī labi izglītoti šķirošanā, ja var uzskatīt, ka piena paka ir kartons.

L.SĪPOLS jautā, vai šie grozījumi nebūs pretrunā ar iepirkumu, jo šobrīd samazināsies apsaimniekotāja ieņēmumi.

D.TOMSONS informē, ka līdz ar to mainīsies tarifs un tas būs par 0,25 EUR lielāks.

*Izsakās Dz.ADLERS.*

A.DUKULIS jautā, vai tie, kas līgumu jau ir noslēguši, varēs to pārslēgt.

D.TOMSONS atbild apstiprinoši.

M.RAČIKS uzskata, ka, ja atkritumu obligāto izvešanu reižu skaits samazināsies un tarifs palielināsies, tad tas “gulsies” uz tiem iedzīvotājiem, kuriem ir liela mājsaimniecība un kuri izved atkritumus katru mēnesi.

Attīstības komitejas locekļi, atklāti balsojot, “par” – 5 (I.LĪVIŅA, M.RAČIKS, J.SĪPOLS, J.SKULTE, D.TOMSONS), “pret” – nav, “atturas” – nav, nolemj:

Atbalstīt un virzīt lēmuma projektu izskatīšanai domes sēdē.

1. **Par Investīciju plāna 2022.-2027. gadam aktualizēšanu**

Ziņo: D.TOMSONS (pielikumā lēmuma projekta kopija ar pielikumu uz 2 lapām).

Attīstības komitejas locekļi, atklāti balsojot, “par” – 5 (I.LĪVIŅA, M.RAČIKS, J.SĪPOLS, J.SKULTE, D.TOMSONS), “pret” – nav, “atturas” – nav, nolemj:

Atbalstīt un virzīt lēmuma projektu izskatīšanai Finanšu komitejā.

1. **Par projektu “Uzņēmējdarbības attīstībai nepieciešamās infrastruktūras izbūve Alūksnes novadā”**

Ziņo: D.TOMSONS (pielikumā lēmuma projekta kopija uz 2 lapām un papildu informācija uz 3 lapām).

A.DUKULIS interesējas, kuri trīs uzņēmēji gūs labumu no attīstītās publiskās infrastruktūras.

I.ZĪMELE-JAUNIŅA informē, ka projektā nav jānorāda konkrētu uzņēmēju nosaukumi. Norāda, ka tiek izskatīti projekta teritorijai tuvākie komersanti.

A.DUKULIS interesējas par uzņēmēju sasniedzamajiem rādītājiem.

I.ZĪMELE-JAUNIŅA atbild, ka rādītājos ietilpst darba algu fonda pieaugums vai jaunradītās darba vietas, kā arī ieguldījumi privātajās nefinanšu investīcijās nemateriālajos ieguldījumos un pamatlīdzekļos.

Attīstības komitejas locekļi, atklāti balsojot, “par” – 5 (I.LĪVIŅA, M.RAČIKS, J.SĪPOLS, J.SKULTE, D.TOMSONS), “pret” – nav, “atturas” – nav, nolemj:

Atbalstīt un virzīt lēmuma projektu izskatīšanai Finanšu komitejā.

*Sēdes ziņojumi, priekšlikumi, komentāri, diskusijas atspoguļoti sēdes audioierakstā.*

Sēde slēgta plkst. 10.17

Sēdes protokols parakstīts 2024. gada 20.novembrī.

Sēdi vadīja D.TOMSONS

Protokolēja E.BALANDE